JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Iisrael vältis üle noatera valitsuskriisi
Knesset võttis vastu järgmise aasta eelarve
USA välisministri vahetus ajas Iraani närvi
Riigieelarvevaidlus ajas Iisraeli peaaegu erakorraliste valimisteni.
Kaalukeeleks said taas ultraortodoksse haredi-sektori nõuded
oma tudengite vabastamiseks armeeteenistusest.
Ilma nende nõudeid rahuldamata
poleks nad toetanud eelarve heakskiitmist.
Ka peaminister Netanyahu Likudi parteis esines lahkmeelt
ja uued valimised näisid vältimatud.
Viimasel hetkel õnnestus Netanyahul siiski kompromissile jõuda
ja hetkeseisuga toimuvad järgmised parlamendivalimised Iisraelis
2019. a sügisel.
Tšehhi Vabariigis ilmuv ajaleht Lidove Noviny avaldas uudise,
mille järgi tahab ka Tšehhi kolida oma saatkonna
võimalikult pea Tel Avivist Jeruusalemma.
Ajalehe väitel pole seni veel leitud sobivat kinnistut,
kuid selle kallal töötatakse
koos Jeruusalemma linnavalitsuse ja Iisraeli riigi esindajatega.
Tšehhi Välisministeeriumist teatati, et konsultatsioonides EL-iga,
on EL suhtunud Tšehhi saatkonna kolimisse tõrjuvalt.
See sõltub siiski iga liikmesriigi iseiseisvast otsusest.
Tšehhi suursaadik Iisraelis Daniel Meron ütles,
et Tšehhi on üks Iisraeli lähimaid liitlasi Euroopas
ja president Zeman on juudi rahva tõeline sõber.
Indias ilmuv ajaleht The Times of India avaldas uudise,
mille järgi Saudi Araabia on andnud lennufirmale Air India loa
Saudi Araabia õhuruumi kaudu otse Tel Avivi lennata.
Juhtum on ajalooline, sest saudid ei tunnusta siiani Iisraeli riiki
ja hoolimata viimasel ajal soojenenud suhetest
ei lenda kummagi riigi lennukid teineteise õhuruumide kaudu.
Esimene lend toimub 22. märtsil
ja seejärel toimuvad lennud kolm korda nädalas.
Lennufirmale tähendab see ca 2-3-tunnist ajavõitu.
Lisaks aitab see piletihinda alandada.
Iisraeli enda lennufirma El Al
ei saa aga veel oma Indiasse või Kaug-Itta suunduvatel lendudel
saudide õhuruumi kasutada. Mullu mais,
oli USA presidendi ametilennuk Air Force One
esimene välismaine lennuk, mis sai loa
Saudi Araabia õhuruumi kaudu Tel Avivi lennata.
Lähiajal avatakse Moskvas ainult juutidele mõeldud ülikool.
Judaism on üks Venemaa neljast ametlikust riigiusundist
ja seepärast sai Venemaa Juudikogukondade Liit riigilt loa
ülikooli rajamiseks annetusi koguda.
Ülikoolis avatakse majandus-, õigus-
ja humanistliku judaismi teaduskonnad
ja sinna võetakse esialgu vaid 200 tudengit,
kuid ülikool pakub ka kaugõppevõimalust
isegi 10 000 tudengile.
Lisaks mainitud teaduskondadele,
rõhutatakse ülikoolis juudi kommete, sabati, pühade
ja koššer-reeglite tähtsust.
President Putini algatusel võttis Vene Duuma vastu seaduse
seoses Piibli tekstide moonutamisega
ega luba neid kasutada antisemitistlikel eesmärkidel.
Uue kiirraudteeühenduse avamine
Jeruusalemmast Ben Gurioni lennuvälja kaudu Tel Avivi
hilineb taas.
Algselt taheti see avada paasapühaks ehk paari nädala pärast,
kuid Iisraeli transpordiminister Yisrael Katz teatas eelmine nädal,
et järgmine võimalik päev ühenduse avamiseks
oleks 23. september.
Insenerid, kes vastutavad tehnika ja sellega seotud julgeoleku eest,
on Katzist veelgi pessimistlikumad.
Nende väitel on täiesti võimalik, et rongiühendus suudetakse avada
kõige varem 2019. a alguses või alles järgmise aasta suveks.
Kuigi ähvardanud erakorralisi valimisi suudeti vaevu vältida
ja peaminister Netanyahut on pikalt erinevates asjades süüdistatud,
pole tema partei Likudi toetus sugugi kahanenud.
Kui parlamendivalimised peetaks praegu,
saaks Likud Knessetis 30 kohta
ehk võidaks selgelt suurima opositsioonipartei Zionist Union.
Praegust valitsuskoalitsiooni toetavad parteid
suudaksid sel juhul moodustada ka järgmise valitsuse,
mis tähendaks Netanyahule viiendat ametiaega peaministrina.
President Trumpi valitsuses käib pidev tuulutamine.
Nüüd on välisministri kord,
mis tähendab Rex Tillersoni vahetamist uue mehe vastu.
Spekulatsioone Tillersoni väljavahetamise suhtes on mitmeid.
Teda asendav Keskluureteenistuse CIA juht Mike Pompeo
jagab siiski president Trumpi nägemust Iraani suhtes.
Praegune välisminister Tillerson aga oleks vastu
sanktsioonide karmistamisele või tuumalepingu parandamisele.
Iisraeli osalt oleks ülioluline saada Iraani tuumalepingusse muudatusi,
mis mõjutaksid ka Iisraeli julgeolekut
ja nõrgendaksid Iraani võimalusi Süüriasse armeebaase luua.
Iraan reageeris koheselt Tillersoni ametist vabastamisele
ja eriti tema asendamisele Pompeoga.
Iraani asevälisministri A. Araqchi sõnul
tahab Trump selgelt tuumalepingut tühistada
ja muudatused välisministeeriumis
on tehtud selle eesmärgiga.
Juudi kalendris vahetub aasta alati sügisel,
kuid Vana Testamendi järgses usukalendris algab aasta alati kevadel
Eelmisel laupäeval, 17. märtsil, oli selle nissanikuu 1. päev.
Selle auks avaldati Kuningate Uue Aasta kalender,
mille teemaks on järgmine Kolmas tempel.
Sama templiteema ümber
on kavandatud ka poole hõbeseekli vääringus münt,
mille iga juudi mees pidi templis käies hankima.
Need tulevase, kolmanda templiga seotud soovid
on ortodoksi juutide seas väga tähtsaks saanud,
eriti pärast USA Jeruusalemma-avaldust.
Lõpetuseks Iisraeli sisepoliitikaga seotud uudis -
Knesset kiitis heaks valitsuse järgmise aasta eelarve,
mis ulatub 480 mlrd seeklini
ehk ca 113 mlrd euroni.
Kaitseeelarvesse läheb sellest 73 miljardit ehk ca 18 mlrd eurot,
haridusele 64 mlrd, tervishoiule 42 ja sotsiaalhooldusse 46 mlrd seeklit.
Eelarve põhineb 3,2-protsendisel majanduskasvul.
Sellised olid tänased uudised.
Paluge rahu Jeruusalemmale ja Iisraelile!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee